ܘܲܪܲܩܬܵܐ ܕܡܲܘܕܥܵܢܘܼܬܵܐ

**ܚܸܠܡܲܬܹܐ ܕܡܲܦܠܸܚܵܢܘܼܬܵܐ ܩܵܐ ܐ݇ܢܵܫܹܐ ܕܐܝܼܬܠܗܘܿܢ ܡܥܲܘܟܘܼܬܵܐ**

ܚܸܠܡܲܬܹܐ ܕܡܲܦܠܸܚܵܢܘܼܬܵܐ ܩܵܐ ܐ݇ܢܵܫܹܐ ܕܐܝܼܬܠܗܘܿܢ ܡܥܲܘܟܘܼܬܵܐ (Disability Employment Services (DES)) ܟܹܐ ܦܵܝܫܝܼ ܡܘܼܩܪܸܒ݂ܹܐ ܒܝܲܕ ܡܙܲܘܸܕܵܢܹܐ ܕܟܹܐ ܦܵܠܚܝܼ ܐܲܝܟ݂ ܟܘܿܢܬܪܲܟܬܵܪܹܐ ܩܵܐ ܫܘܼܠܛܵܢܵܐ ܠܡܲܩܪܘܼܒ݂ܹܐ ܚܸܠܡܲܬܹܐ ܕܡܲܦܠܸܚܵܢܘܼܬܵܐ ܘܕܣܢܲܕܬܵܐ ܕܫܘܼܠܛܵܢܵܐ. ܐܵܢܝܼ ܟܹܐ ܗܲܝܸܪܝܼ ܩܵܐ ܐ݇ܢܵܫܹܐ ܠܚܝܼܡܹܐ ܕܐܝܼܬܠܗܘܿܢ ܡܥܲܘܟܘܼܬܵܐ ܐܵܘ ܚܲܕ ܕܲܪܒܵܐ ܐܵܘ ܚܲܕ ܡܲܪܥܵܐ ܩܵܐ ܕܡܵܨܝܼ ܕܡܲܫܟ݂ܚܝܼ ܚܲܕ ܫܘܼܓ݂݇ܠܵܐ ܘܕܚܲܡܝܼܠܹܗ.

ܡܙܲܘܸܕܵܢܹܐ ܕ DESܚܲܒܝܼܪܹܐ ܝܢܵܐ ܒܡܲܡܛܵܝܬܵܐ ܕܐ݇ܢܵܫܹܐ ܕܐܝܼܬܠܗܘܿܢ ܡܥܲܘܟܘܼܬܵܐ ܠܐܵܢܝܼ ܡܲܦܠܸܚܵܢܹܐ ܕܒܲܠܟܵܐ ܒܵܥܝܼ ܕܡܲܦܠܸܚܝܼ ܗܵܕܟ݂ܵܐ ܦܲܠܵܚܹܐ. ܐܵܢܝܼ ܟܹܐ ܦܵܠܚܝܼ ܚܲܕ݇ܪܸܫܵܐ ܥܲܡ ܐ݇ܢܵܫܹܐ ܕܐܝܼܬܠܗܘܿܢ ܡܥܲܘܟܘܼܬܵܐ ܘܩܵܢܝܼ ܒܵܠܲܕܬܘܼܬܵܐ ܒܡܗܝܼܪܘܼܝܵܬܲܝܗܝ ܘܒܣܲܗܕܘܼܝܵܬܲܝܗܝ ܘܒܢܸܣܝܵܢܵܐ ܩܸܢܝܵܐ ܡܸܢ ܫܘܼܓ݂݇ܠܵܢܹܐ ܕܩܲܕ݇ܡܬܵܐ ܘܡܘܿܕܝ݇ ܢܝܼܫܹܐ ܡܘܼܬܒ݂ܹܐ ܝܢܵܐ ܩܵܐ ܓܵܢܲܝܗܝ ܓܵܘ ܚܲܩܠܵܐ ܕܦܘܼܠܚܵܢܲܝܗܝ، ܗܵܕܟ݂ܵܐ ܕܡܵܨܝܼ ܕܗܲܝܸܪܝܼܠܗܘܿܢ ܕܡܲܫܟ݂ܚܝܼ ܚܲܕ ܫܘܼܓ݂݇ܠܵܐ ܘܕܚܲܡܝܼܠܹܗ.

ܐܝܼܡܵܢ ܕܚܲܕ ܦܲܪܨܘܿܦܵܐ ܕܐܝܼܬܠܹܗ ܡܥܲܘܟܘܼܬܵܐ ܡܘܼܫܟ݂ܚܵܐ ܝܠܹܗ ܚܲܕ ܫܘܼܓ݂݇ܠܵܐ، ܡܙܲܘܸܕܵܢܵܐ ܕ DES ܒܸܕ ܝܵܗܸܒ݂ ܣܢܲܕܬܵܐ ܕܡܲܦܠܸܚܵܢܘܼܬܵܐ ܩܵܐ ܡܲܦܠܸܚܵܢܵܐ ܩܵܐ ܠܵܐ ܒܵܨܘܿܪܵܐ ܡܸܢ 26 ܫܵܒ݂ܘܿܥܹܐ، ܐܝܼܢܵܐ ܡܙܲܘܸܕܵܢܵܐ ܒܲܠܟܵܐ ܕܗܵܘܹܐ ܡܵܨܝܵܢܹܐ ܕܡܲܩܪܸܒ݂ ܗܲܝܲܪܬܵܐ ܩܵܐ ܦܲܠܵܚܵܐ ܘܐܵܦ ܩܵܐ ܡܲܦܠܸܚܵܢܵܐ ܩܵܐ ܐܲܝܟ݂ ܟܡܵܐ ܕܣܢܝܼܩܘܼܬܵܐ ܛܵܠܒܵܐ.

DES ܡܵܨܹܐ ܕܡܲܩܪܸܒ݂ ܚܲܕ ܣܸܕܪܵܐ ܕܚܸܠܡܲܬܹܐ ܡܲܓܵܢܵܝܹܐ ܩܵܐ ܡܲܦܠܸܚܵܢܹܐ، ܒܸܚܒ݂ܵܫܵܐ ܗܲܝܲܪܬܵܐ ܩܵܐ ܕܐܵܢܝܼ ܡܲܦܠܸܚܝܼ ܦܲܠܵܚܹܐ ܥܠܲܝܡܹܐ ܕܐܝܼܬܠܗܘܿܢ ܡܥܲܘܟܘܼܬܵܐ ܘܕܚܲܡܝܼܠܗܘܿܢ ܓܵܘ ܫܘܼܓ݂݇ܠܵܢܲܝܗܝ.

ܩܵܐ ܠܸܝܕܵܥܝܵܐ ܐܸܢ ܐܲܚܬܘܿܢ ܡܵܨܝܼܬܘܿܢ ܕܩܲܒܠܝܼܬܘܿܢ ܗܲܝܲܪܬܵܐ ܡܸܢ DES، ܗܲܡܙܸܡܘܼܢ ܥܲܡ ܡܲܟ݂ܬܒ݂ܵܐ ܕܚܸܠܡܲܬܹܐ ܐ݇ܢܵܫܵܝܹܐ (Centrelink). ܐܵܦ ܒܲܠܟܵܐ ܕܡܵܨܝܼܬܘܿܢ ܕܚܲܕ݇ܪܸܫܵܐ ܡܣܲܓ݂ܸܠܝܼܬܘܿܢ ܠܹܗ ܫܸܡܵܘܟ݂ܘܿܢ ܥܲܡ ܚܲܕ ܡܙܲܘܸܕܵܢܵܐ ܕ DESܕܓܵܘ ܡܲܗܲܠܵܘܟ݂ܘܿܢ. ܡܵܨܝܼܬܘܿܢ ܕܡܲܫܟ݂ܚܝܼܬܘܿܢ ܠܹܗ ܚܲܕ ܣܸܕܪܵܐ ܕܡܙܲܘܸܕܵܢܹܐ ܕ DES ܕܓܵܘ ܡܲܗܲܠܵܘܟ݂ܘܿܢ ܥܲܠ ܫܵܘܦܵܐ ܕ jobactive ܓܵܘ www.jobsearch.gov.au.

ܩܵܐ ܒܘܼܫ ܙܵܘܕܵܐ ܡܲܘܕܥܵܢܘܼܬܵܐ ܒܘܼܬ ܡܲܦܠܲܚܬܵܐ ܕܐ݇ܢܵܫܹܐ ܕܐܝܼܬܠܗܘܿܢ ܡܥܲܘܟܘܼܬܵܐ، ܣܲܚܒܸܪܘܼܢ ܠܫܵܘܦܵܐ www.jobaccess.gov.au ܐܵܘ ܗܲܡܙܸܡܘܼܢ ܥܲܡ ܚܲܕ ܡܵܠܘܿܟ݂ܵܐ ܕ JobAccess ܥܲܠ ܬܹܠܝܼܦܘܿܢ ܡܸܢܝܵܢܵܐ 1800 464 800 - ܒܸܕ ܦܵܪܥܝܼܬܘܿܢ ܩܵܐ ܩܪܵܝܵܬܹܐ ܕܡܸܢ ܬܹܠܝܼܦܘܿܢܹܐ ܡܸܫܬܲܢܝܵܢܹܐ (ܡܘܿܒܵܝܠ).